เรื่องร้องเรียน: คือผมเห็นบ้านประตูเหล็กสีเขียวและมีรั้วกระเบื้องสีเทาหลังนี้เค้าวางกระถางต้นไม้หลายใบมากๆแล้วเป็นกระถางใหญ่ไว้หน้าบ้านและหน้ารั้วส่วนนอกบ้านของเขา แล้วมันกีดขวางทางเดินและถังขยะสาธารณะด้วย ผมเคยแจ้งเทศกิจรวมถึงหน่วยงานที่เกี่ยวข้องไปหลายทีและนานแล้วแต่ยังไม่เห็นอะไรคืบหน้าเลย แล้วบางทีบ้านหลังนั้นเค้าก็วางกระถางต้นไม้เกินมาหน้ารั้วบ้านผมและมีดินหกเต็มเลยด้วยนะครับ ผมก็ต้องคอยยกไปคืนแล้วกวาดดินที่หกทิ้งหลายรอบแล้วรวมถึงตักเตือนเจ้าของบ้านนั้นแล้วด้วยครับแต่เค้าก็ยังไม่ฟังครับ เค้ายังทำเหมือนเดิม ดังนั้นผมขอรบกวนทางหน่วยงานกรุงเทพมหานครหรือหน่วยงานอะไรก็ได้ช่วยมาตรวจสอบหน่อยครับว่าแบบนี้มันถูกต้องตามกฎหมายรึป่าว ซึ่งหากไม่ถูกต้องรบกวนช่วยตักเตือนเจ้าของบ้านหลังนั้นและยึดกระถางต้นไม้มหาศาลมากมายเหล่านี้ไปด้วยครับ ขอบคุณครับท่าน
การดำเนินการของเจ้าหน้าที่: ประชาสัมพันธ์ให้เจ้าของบ้านขยับเคลื่อนย้ายกระถางต้นไม้ดังกล่าวในส่วนที่กีดขวางทางออก และห้ามตั้งวางรุกล้ำพื้นที่บ้านข้างเคียงเพื่อไม่ให้กีดขวางทางสัญจร  รวมถึงให้ทำความสะอาดบริเวณที่เศษดินตกหล่นห้ามสกปรกเลอะเทอะบนผิวการจราจร ทั้งนี้เจ้าหน้าที่จะตรวจติดตามการแก้ไขต่อไป
ความเห็นของผู้แจ้ง: ผมขอขอบคุณเจ้าหน้าที่เป็นอย่างยิ่งนะครับที่ให้การตอบรับที่ดี ทีนี้ผมขอฝากทางเจ้าหน้าที่ช่วยคอยติดตามเรื่อยๆด้วยนะครับ เพราะบ้านหลังนั้นชอบฝ่าฝืนกฎ อย่างต้อนนี้เค้ายังหน้าด้านเอาเชือกต้นไม้ของเค้ามาผูกรั้วบ้านผมอยู่เลย เดี๋ยวผมจะไปตัดทิ้งเนี่ยครับ คือบ้านนั้นเค้าชอบฝ่าฝืนและท้าทายทางเจ้าหน้าที่อ่ะครับ ดังนั้นฝากทางเจ้าหน้าที่รบกวนตอบมาคอยตรวจสอบเรื่อยๆนะครับ และผมขอขอบพระคุณเป็นอย่างสูงอีกครั้งนะครับ สวัสดีครับ
พื้นที่: แขวงบางโพงพาง เขตยานนาวา กรุงเทพมหานคร